Revelle forlot Scripps Institution of Oceanography i 1963 og grunnla (det nå nedlagte) Harvard Center for Population and Development Studies ved Harvard University. I over ti år ledet han sentret og satte fokus på anvendelse av naturvitenskap og teknologi for å løse problemene med hungersnød i verden. I 1976 kom han tilbake til University of California San Diego der han fikk et professorat innenfor Vitenskap, Teknologi og Samfunnskontakt (STPA) ved instituttet for statsvitenskap.